L’UJI clausura el curs 2016/2017 del postgrau propi en què han participat 280 alumnes



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2017/06/2q/clausura-postgrau-propi/&url=/com/noticies/2017/06/2q/clausura-postgrau-propi/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2017/06/2q/clausura-postgrau-propi/&url=/com/noticies/2017/06/2q/clausura-postgrau-propi/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2017/06/2q/clausura-postgrau-propi/&url=/com/noticies/2017/06/2q/clausura-postgrau-propi/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2017/06/2q/clausura-postgrau-propi/&url=/com/noticies/2017/06/2q/clausura-postgrau-propi/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI clausura el curs 2016/2017 del postgrau propi en què han participat 280 alumnes Més de 300 persones, entre estudiantat, professorat, familiars i amics, han acudit a aquesta trobada

30/06/2017 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge clausura-postgrau-propi \_MG\_6769w
Diapositiva actual

Recurs d'imatge clausura-postgrau-propi \_MG\_6888w

Recurs d'imatge clausura-postgrau-propi \_MG\_6814w

* [![ clausura-postgrau-propi _MG_6769w](/com/noticies/2017/06/2q/clausura-postgrau-propi/_MG_6769w.jpg)](#)
* [![ clausura-postgrau-propi _MG_6888w](/com/noticies/2017/06/2q/clausura-postgrau-propi/_MG_6888w.jpg)](#)
* [![ clausura-postgrau-propi _MG_6814w](/com/noticies/2017/06/2q/clausura-postgrau-propi/_MG_6814w.jpg)](#)

La Universitat Jaume I ha celebrat el dimarts 20 de juny de 2017 la cloenda dels estudis de postgrau propi del curs 2016/2017 en un acte acadèmic que estat presidit pel Vicent Climent, rector de l'UJI; acompanyat per Rafael Benavent, president de la Fundació Universitat Jaume I-Empresa; José Luis Breva, president del Consell Social; Joaquín Beltrán, director acadèmic de Postgrau, i Isabel García, vicerectora d'Estudis de l'UJI.  
  
Amb aquest acte, celebrat al Paranimf universitari, la Universitat Jaume I ha agraït els més de 280 alumnes la confiança dipositada en la universitat pública de Castelló per a realitzar algun dels cursos de postgrau (màsters, cursos d'especialització o cursos d'expert/a) que s'han oferit a través del Centre de Postgrau i de la Fundació Universitat Jaume I-Empresa.

Més de 300 persones, entre estudiantat, professorat, familiars i amics, han acudit a aquesta trobada, que ha començat amb la projecció d'un vídeo de les activitats formatives que s'han realitzat durant el curs. L'alumne Jesús Pelluch ha aportat la seua visió com a estudiant de màster en una breu intervenció a la qual també s'ha sumat una altra alumna de postgrau mitjançant una videoconferència des d'Uruguai.

Després de la intervenció de l'alumnat, ha intervingut Antoni Llueca, doctor en Medicina i Cirurgia i director del Màster en Ginecologia Oncològica, qui ha dirigit unes paraules en representació de l'equip docent en les quals ha destacat que «la formació de postgrau és l'exemple de com la transferència de coneixements ha de buscar la forma més directa d'incidir en la millora professional». En la seua opinió, «els títols de postgrau propis de l’UJI es distingeixen precisament perquè aporten aquest plus de practicitat, aquest valor afegit d'especialització que exigeix el mercat laboral».

Llueca ha animat els egressats i egressades a no témer el fracàs i ha recordat un dels principis que ha regit la seua vida professional i que recorda cada vegada que intervé en quiròfan: «Jo no tinc equivocacions, només grans lliçons», perquè «tan sols innova qui crea i fa les coses de forma diferent a l'establerta, i el que innova, s'equivoca. No tinguen por a equivocar-se, aprofiten la caiguda com una oportunitat d'aprendre i redirigir els seus esforços en una nova direcció», ha conclòs.

A continuació, el rector de l’UJI, Vicent Climent, i el president de la Fundació Universitat Jaume I-Empresa, Rafael Benavent, han lliurat els certificats als més de 125 alumnes que han assistit a l'acte. Després de la cerimònia, Rafael Benavent ha destacat, en el seu discurs, el treball que desenvolupa la FUE-UJI: «La Universitat Jaume I ha confiat la gestió de tots els seus postgraus a la Fundació Universitat Jaume I-Empresa i això prova que la FUE-UJI disposa dels mitjans, l'experiència i el *know-how* en la gestió de la formació. La FUE-UJI és el nexe d'unió entre la Universitat i l'empresa castellonenca que al llarg dels anys ha creat sinergies molt positives entre el món universitari i la societat».

Per últim, el rector de l’UJI, Vicent Climent, ha afirmat que els estudis de postgrau són una eina fonamental d’influència en el progrés social i econòmic del territori. «Des de la Universitat Jaume I es treballa per a augmentar cada curs la practicitat de la formació de postgrau i l’aplicabilitat dels estudis, per tal que aquest període d’especialització responga tant a les expectatives del mercat laboral com a les de l’estudiantat i també a les expectatives de les institucions universitàries, que insistim permanentment en la necessitat de formar bons professionals, innovadors, emprenedors i responsables», ha explicat.

El rector ha agraït la seua labor al personal del Centre d’Estudis de Postgrau i Formació Contínua i al de la Fundació Universitat Jaume I-Empresa, als 28 directors d’estudis de postgraus i a tot el professorat la seua implicació en aquesta modalitat de formació, i a l’estudiantat per dipositar la seua confiança en les propostes formatives de la Universitat Jaume I.

Per a finalitzar, ha felicitat  tots els alumnes «pels certificats que avui rebeu i per haver apostat per la formació com a instrument de canvi i de millora en la vostra trajectòria personal i en la dels vostres entorns més immediats. Us anime a continuar formant-vos al llarg de tota la vostra vida perquè la formació té una incidència notable en la qualitat de vida».

Un total de 280 alumnes han cursat durant aquest curs que es tanca algun dels 18 màsters, 10 cursos d'especialista i 11 cursos d'expert/experta que han configurat l'oferta formativa de postgrau propi en el curs 2016/2017.

[Imatges de l'acte](http://www.uji.es/com/fotonoticies/arxiu/2017/06/clausura-postgrados-uji-17/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00